stanford-oval/wikipedia huggingface dataset:
ประเทศแคนาดาในโอลิมปิกฤดูหนาว 2018

| ประเทศแคนาดา ในโอลิมปิกฤดูหนาว 2018 |
| --- | --- |
ธงชาติแคนาดา
รหัสประเทศ: CAN
เอ็นโอซี: คณะกรรมการโอลิมปิกแคนาดา
เว็บไซต์: www.olympic.ca  (ในภาษาอังกฤษและฝรั่งเศส)
ณ พย็องชัง, ประเทศเกาหลีใต้ 9–25 กุมภาพันธ์ ค.ศ. 2018
นักกีฬา: 225 คน (ชาย 122 คน / หญิง 103 คน) ใน 14 ชนิดกีฬา
ผู้เชิญธงชาติ (พิธีเปิด): เทสซา เวอร์ทิว สก็อตต์ มัวร์ 
ผู้เชิญธงชาติ (พิธีปิด): คิม บูติน
เหรียญ อันดับ 3:  ทอง 11 เงิน 8 ทองแดง 10 รวม 29 
การเข้าร่วมแข่งขันโอลิมปิกฤดูหนาว (ภาพรวม)
1924 1928 1932 1936 1948 1952 1956 1960 1964 1968 1972 1976 1980 1984 1988 1992 1994 1998 2002 2006 2010 2014 2018 2022
ประเทศแคนาดา เข้าร่วมแข่งขันกีฬาโอลิมปิกฤดูหนาว ครั้งที่ 23 ค.ศ. 2018 (พ.ศ. 2561) ที่เมืองพย็องชัง ประเทศเกาหลีใต้ ระหว่างวันที่ 9-25 กุมภาพันธ์ พ.ศ. 2561 คณะกรรมการโอลิมปิกแคนาดาเป็นตัวแทนประเทศแคนาดาในการส่งนักกีฬาเข้าร่วมแข่งขันทั้งหมดจำนวน 225 คน ใน 14 ชนิดกีฬา
นักกีฬาที่เข้าร่วม

| กีฬา | ชาย | หญิง | รวม |
| --- | --- | --- | --- |
|  สกีลงเขา | 8 | 5 | 13 |
| ทวิกีฬา | 5 | 5 | 10 |
| บอบสเล | 12 | 6 | 18 |
 สกีข้ามทุ่ง: 
| 7 | 4 | 11 |  |
| เคอร์ลิง | 6 | 6 | 12 |
| สเกตลีลา | 8 | 9 | 17 |
| สกีลีลา | 16 | 14 | 30 |
| ฮอกกี้น้ำแข็ง | 25 | 23 | 48 |
| ลูช | 5 | 3 | 8 |
| สเกตความเร็วระยะสั้น | 5 | 5 | 10 |
| สเกเลตัน | 3 | 3 | 6 |
| สกีกระโดดไกล | 1 | 1 | 2 |
| สโนว์บอร์ด | 11 | 10 | 21 |
| สเกตความเร็ว | 10 | 9 | 19 |
| รวม | 122 | 103 | 225 |
สกีลงเขา

ผลการแข่งขันดังนี้ :
| นักกีฬา | รายการ | ฮีท> ผล | ฮีท> อันดับ | รอบก่อนรองฯ> ผล | รอบก่อนรองฯ> อันดับ | รอบรองฯ> ผล | รอบรองฯ> อันดับ | ชิงชนะเลิศ> ผล | ชิงชนะเลิศ> อันดับ |
| --- | --- | --- | --- | --- | --- | --- | --- | --- | --- |
สกีข้ามทุ่ง

ผลการแข่งขันดังนี้ :
| นักกีฬา | รายการ | ฮีท> ผล | ฮีท> อันดับ | รอบก่อนรองฯ> ผล | รอบก่อนรองฯ> อันดับ | รอบรองฯ> ผล | รอบรองฯ> อันดับ | ชิงชนะเลิศ> ผล | ชิงชนะเลิศ> อันดับ |
| --- | --- | --- | --- | --- | --- | --- | --- | --- | --- |
ดูเพิ่ม

ประเทศแคนาดาในโอลิมปิก
รายชื่อผู้เชิญธงชาติแคนาดาในโอลิมปิก
รายชื่อนักกีฬาแคนาดาที่ได้รับเหรียญรางวัลโอลิมปิก
แหล่งข้อมูลอื่น

เว็บไซต์ทางการ
| ด ค กประเทศที่เข้าร่วมแข่งขันโอลิมปิกฤดูหนาว 2018 ที่ พย็องชัง ประเทศเกาหลีใต้ |
| --- | --- | --- |
| แอฟริกา |   เอริเทรีย   กานา   เคนยา   มาดากัสการ์   โมร็อกโก   ไนจีเรีย}   แอฟริกาใต้   โตโก  |  |
| อเมริกา |   อาร์เจนตินา   เบอร์มิวดา   โบลิเวีย   บราซิล   แคนาดา   ชิลี   โคลอมเบีย   เอกวาดอร์   จาเมกา   เม็กซิโก   สหรัฐ  |  |
| เอเชีย |   จีน   ติมอร์-เลสเต   ฮ่องกง   อินเดีย   อิหร่าน   ญี่ปุ่น   คาซัคสถาน   คีร์กีซสถาน   เลบานอน   มาเลเซีย   มองโกเลีย   เกาหลีเหนือ   ปากีสถาน   ฟิลิปปินส์   สิงคโปร์   เกาหลีใต้   จีนไทเป   ไทย   อุซเบกิสถาน  |  |
| ยุโรป |   แอลเบเนีย   อันดอร์รา   อาร์มีเนีย   ออสเตรีย   อาเซอร์ไบจาน   เบลารุส   เบลเยียม   บอสเนียและเฮอร์เซโกวีนา   บัลแกเรีย   โครเอเชีย   ไซปรัส   เช็กเกีย   เดนมาร์ก   เอสโตเนีย   ฟินแลนด์   ฝรั่งเศส   จอร์เจีย   เยอรมนี   สหราชอาณาจักร   กรีซ   ฮังการี   ไอซ์แลนด์   ไอร์แลนด์   อิสราเอล   อิตาลี   คอซอวอ   ลัตเวีย   ลีชเทินชไตน์   ลิทัวเนีย   ลักเซมเบิร์ก   มาซิโดเนีย   มอลตา   มอลโดวา   โมนาโก   มอนเตเนโกร   เนเธอร์แลนด์   นอร์เวย์   โปแลนด์   โปรตุเกส   โรมาเนีย   ซานมารีโน   เซอร์เบีย   สโลวาเกีย   สโลวีเนีย   สเปน   สวีเดน   สวิตเซอร์แลนด์   ตุรกี   ยูเครน  |  |
| โอเชียเนีย |   ออสเตรเลีย   นิวซีแลนด์   ตองงา  |  |
| อื่นๆ |   เกาหลี   นักกีฬาโอลิมปิกจากรัสเซีย  |  |
ครอบครัวศักดิ์สิทธิ์

| วันฉลองครอบครัวศักดิ์สิทธิ์ |
| --- | --- |
ครอบครัวศักดิ์สิทธิ์
ประเภท: วันฉลองในศาสนาคริสต์
ส่วนเกี่ยวข้อง: คริสต์มาส
ในศาสนาคริสต์ ครอบครัวศักดิ์สิทธิ์ หรือ พระวิสุทธิวงศ์ (อังกฤษ: Holy Family) ประกอบด้วยพระกุมารเยซู พระนางมารีย์พรหมจารี และนักบุญโยเซฟ
ประวัติ

ในคัมภีร์ไบเบิลไม่ปรากฏเรื่องราวของโยเซฟในช่วงที่พระเยซูเจริญวัยแล้ว จึงสันนิษฐานว่าเขาเสียชีวิตไปก่อนตั้งแต่พระเยซูยังทรงพระเยาว์ เหตุการณ์สำคัญที่บุคคลทั้งสามอยู่ด้วยกันพร้อมหน้าได้แก่
การประสูติของพระเยซู
การนมัสการของโหราจารย์
การถวายพระกุมารในพระวิหาร
การหนีไปอียิปต์
การพบพระเยซูในหมู่นักปราชญ์
วันฉลอง

การฉลองครอบครัวศักดิ์สิทธิ์เกิดขึ้นครั้งแรกในคริสตจักรคอปติกออร์ทอดอกซ์ ต่อมาได้แพร่หลายในศาสนาคริสต์ตะวันตกมาตั้งแต่คริสต์ศตวรรษที่ 17 แต่ยังไม่ได้รับรองอย่างเป็นทางการจนกระทั่ง ค.ศ. 1921 สมเด็จพระสันตะปาปาเบเนดิกต์ที่ 15 ทรงกำหนดวันฉลองครอบครัวศักดิ์สิทธิ์ตรงกับวันอาทิตย์หลังวันสมโภชพระคริสต์แสดงองค์ (คือวันอาทิตย์ระหว่างวันที่ 7-13 มกราคม) ต่อมาในปี ค.ศ. 1969 จึงย้ายมาเป็นวันอาทิตย์หลังวันคริสต์มาส ในกรณีที่ไม่มีวันอาทิตย์ในสัปดาห์สุดท้ายของเดือนธันวาคมนั้น ก็ให้ถือเอาวันที่ 30 ธันวาคมเป็นวันฉลองครอบครัวศักดิ์สิทธิ์แทน จนถึงทุกวันนี้
มารีย์ (มารดาพระเยซู)

| มารีย์ |
| --- | --- |
แม่พระระทมทุกข์ วาดโดยซัสโซแฟร์ราโต ราวคริสต์ศตวรรษที่ 17
เกิด: ไม่ปรากฏ แต่ได้กำหนดให้วันที่ 8 กันยายนเป็นวันฉลองแม่พระบังเกิด
สัญชาติ: อิสราเอล จักรวรรดิโรมัน
คู่สมรส: นักบุญโยเซฟ
บุตร: พระเยซู
บิดามารดา: นักบุญโยอาคิมและนักบุญอันนา
มารีย์ (ฮีบรู: מרים, มัรยาม, มีเรียม) คริสต์ศาสนิกชนบางนิกายเรียกว่าพระแม่มารีย์ พระนางมารีย์พรหมจารี (อังกฤษ: Blessed Virgin Mary) หรือพระนางมารีย์พระชนนีพระเป็นเจ้า (Mary, Mother of God) (ในอัลกุรอานว่านางมัรยัม)  เป็นสตรีชาวยิวจากเมืองนาซาเรธ แคว้นกาลิลี คัมภีร์ไบเบิลภาคพันธสัญญาใหม่และคัมภีร์อัลกุรอานระบุตรงกันว่านางได้เป็นมารดาของพระเยซูโดยอำนาจของพระเจ้า
รูปปั้นพระแม่มารี ทรงอุ้มพระกุมาร(พระเยซู) หน้าศูนย์มิสซังราชบุรี
พระวรสารนักบุญมัทธิวและพระวรสารนักบุญลูการะบุว่ามารีย์เป็นหญิงพรหมจรรย์ (παρθένος, parthénos ในภาษากรีก) ชาวคริสต์เชื่อสืบกันมาแต่อดีตว่านางได้ตั้งครรภ์บุตรด้วยอำนาจพระวิญญาณบริสุทธิ์ขณะที่ยังเป็นหญิงพรหมจรรย์ ส่วนชาวมุสลิมก็เชื่อว่านางตั้งครรภ์ด้วยโองการของพระเจ้า เหตุการณ์นี้เกิดขึ้นเมื่อนางได้หมั้นหมายกับนักบุญโยเซฟแล้วและอยู่ระหว่างรอพิธีแต่งงาน เมื่อนางได้แต่งงานกับโยเซฟแล้วก็ย้ายไปอยู่ที่เมืองเบธเลเฮมซึ่งได้เป็นที่ประสูติพระเยซู ตามธรรมเนียมยิวการหมั้นน่าจะเกิดขึ้นเมื่อนางอายุราว 12 ปีแล้วให้กำเนิดพระเยซูในหนึ่งปีหลังจากนั้น
คัมภีร์ภาคพันธสัญญาใหม่เริ่มกล่าวถึงนางด้วยเหตุการณ์แม่พระรับสาร เมื่อทูตสวรรค์กาเบรียลมาปรากฏกายต่อหน้านาง แล้วแจ้งว่าพระเจ้าทรงเลือกนางให้เป็นมารดาของพระเยซู คริสตจักรและข้อเขียนนอกพระคัมภีร์ในยุคแรกยังระบุว่าบิดามารดาของนางเป็นคู่สามีภรรยาสูงอายุชื่อนักบุญโยอาคิมและนักบุญอันนา คัมภีร์ไบเบิลบันทึกถึงบทบาทของนางในชีวิตของพระเยซูตั้งแต่การตั้งครรภ์พระองค์จนถึงพระองค์เสด็จขึ้นสวรรค์ ข้อเขียนจากคัมภีร์นอกสารบบยังกล่าวว่าหลังจากมรณกรรมนางได้รับการยกขึ้นสวรรค์ทั้งกายและวิญญาณด้วย
ชาวโรมันคาทอลิก อีสเทิร์นออร์ทอดอกซ์ ออเรียนทัลออร์ทอดอกซ์ แองกลิคัน และลูเทอแรน เชื่อว่ามารีย์ในฐานะที่เป็นมารดาของพระเยซูย่อมถือว่าเป็นพระมารดาพระเจ้า (Μήτηρ Θεοῦ) ด้วย ซึ่งตามตัวอักษร (คำว่า theotokos) แปลว่าผู้ให้กำเนิดพระเจ้า พระแม่มารีย์เป็นที่เคารพนับถือมาตั้งแต่ศาสนาคริสต์ยุคแรก ตลอดยุคสมัยนางได้เป็นแรงบันดาลใจให้เกิดงานศิลปะ ดนตรี และวรรณกรรมมากมายในคริสต์ศาสนา
คริสต์ศาสนานิกายต่าง ๆ จะมีความเชื่อและหลักปฏิบัติที่แสดงถึงเลื่อมใสต่อพระแม่มารีย์แตกต่างกัน ไป คริสตจักรโรมันคาทอลิกมีหลักความเชื่อเกี่ยวกับพระแม่มารีย์โดยเฉพาะ เช่น การปฏิสนธินิรมล การถูกรับขึ้นสวรรค์ทั้งกายและวิญญาณ ชาวคาทอลิกเรียกนางว่าแม่พระหรือพระแม่เจ้า (Our Lady) และมีการแสดงความเคารพต่อนางด้วยเชื่อว่านางเป็นราชินีสวรรค์และมารดาคริสตจักร แต่ชาวโปรเตสแตนต์ส่วนมากไม่ยอมรับความเชื่อเหล่านี้ ทั้งเห็นว่านางมีบทบาทเพียงเล็กน้อยเท่านั้นในคริสต์ศาสนา เพราะคัมภีร์ไบเบิลเองก็กล่าวถึงนางเพียงสั้น ๆ นางจึงเป็นเพียงธรรมิกชนและมิได้ถูกยกขึ้นตามความเชื่อที่กล่าวมาข้างต้น
ทัศนะอิสลาม

บทความหลัก: มัรยัม บินต์ อิมรอน
ส่วนชาวมุสลิมเรียกมารีย์มารดาของพระเยซู (นบีอีซา) ว่า มัรยัม และเชื่อเช่นเดียวกับชาวคริสต์ทั่วไปว่านางให้กำเนิดนบีทั้งที่เป็นหญิงพรหมจรรย์ ในอัลกุรอานยังมีชื่อบทที่ตั้งตามชื่อนางโดยเฉพาะ (คือบทที่ 19 ซูเราะฮ์มัรยัม) กล่าวถึงหลายเหตุการณ์เกี่ยวกับนาง ทั้งก่อนเกิด ตอนเกิด ตอนเติบโต การรับสารจากทูตสวรรค์ว่าจะมีบุตรโดยการเป่าวิญญาณเข้าไปในครรภ์ เพื่อให้กำเนิดนบีอีซา มีการบ่งบอกการเกิดของนางมัรยัมในกุรอาน โดยนางฮันนะฮ์มารดาของมัรยัมได้บนบานกับพระเจ้าไว้ว่าขอให้มีบุตรและหากมีบุตรก็จะมอบให้กับโบสถ์เพื่อการสักการะพระเจ้า ดังใน ซูเราะฮ์ อาละอิมรอน วรรคที่ 35-36
ดูเพิ่ม

โรมันคาทอลิก
ชีวิตของพระนางพรหมจารี
แหล่งค้นคว้าเพิ่มเติม

อัญชลี สุสายัณห์. “แมรีในฐานะแม่พระ (Mother of God) กับความเปลี่ยนแปลงของคริสตศาสนาในยุโรป.” รวมบทความประวัติศาสตร์ 24 (2545): 1-30.
ลำดับพงศ์พันธุ์ในปฐมกาล

ลำดับพงศ์พันธุ์ที่ปรากฏในหนังสือปฐมกาล
ลำดับพงศ์พันธุ์ในปฐมกาล  (อังกฤษ: genealogies of Genesis) ให้กรอบโครงของเนื้อหาในหนังสือปฐมกาล เนื้อหาลำดับพงศ์พันธุ์ในปฐมกาล 4, 5, 10, 11, 22, 25, 29–30, 35–36 และ 46 เริ่มด้วยด้วยอาดัม เป็นการขับเคลื่อนเรื่องเล่าตั้งแต่เรื่องเล่าการสร้างสรรพสิ่งไปจนถึงจุดเริ่มต้นของวงศ์วานอิสราเอล
เชื้อสายของอาดัมประกอบด้วยสองสาย บทที่ 4 กล่าวถึงเชื้อสายของคาอิน และบทที่ 5 กล่าวถึงเชื้อสายของเสทที่ดำเนินต่อไปในบทต่อ ๆ ไป บทที่ 10 กล่าวถึงพงศ์พันธ์ของโนอาห์ (ซึ่งมีคำเรียกอีกอย่างว่า "Table of Nations") ซึ่งบันทึกถึงประชาชาติของโลกจากเชื้อสายของโนอาห์ ไม่ใช่ในเชิงพงศาวลีวิทยาอย่างเคร่งครัด แต่เป็นในเชิงชาติพันธุ์วรรณนา
ปฐมกาล 5 และปฐมกาล 11 มีการระบุอายุของปฐมบรรพบุรุษแต่ละคนขณะมีบุตรพร้อมชื่อของบุตร และยังระบุจำนวนปีที่ปฐมบรรพบุรุษแต่ละคนยังมีชีวิตอยู่ต่อไปหลังจากนั้น ข้อความที่ระบุอายุมีขนาดยาว แต่ยังถือว่ามีความยาวพอประมาณเมื่อเทียบกับข้อความระบุอายุในงานอื่น ๆ (เช่น รายพระนามกษัตริย์ซูเมอร์)
ตัวเลขของอายุของปฐมบรรพบุรษมีรูปแบบที่ประกอบด้วยเลข 5 และเลข 7 เช่น อายุ 365 ปีของเอโนค (เลขเดียวกันกับจำนวนวันในหนึ่งปีตามปฏิทินสุริยคติ) และอายุ 77 ปีของลาเมค (เน้นซ้ำเลข 7) โดยรวมแล้ว ตัวเลขของอายุแสดงรูปแบบทางคณิตศาสตร์ที่ชัดเจน ทำให้บางคนสรุปว่าเป็นการใช้สัญลักษณ์นิยมทางจำนวนเพื่อกำหนดอายุ อย่างไรก็ตาม ปฐมกาล 5 และ 11 ระบุอายุของปฐมบรรพบุรุษแต่ละคนขณะให้กำเนิดบุตร และเป็นการนำเสนอลำดับเวลาที่ไม่มีช่องว่างตั้งแต่อาดัมถึงอับราฮัม แต่ชื่อบุตรชายที่ระบุชื่อไว้จะไม่ใช่บุตรชายคนแรกเสมอไป
คาอินและเสท

หนังสือปฐมกาลระบุชื่อบุตรสามคนของอาดัมและเอวา ได้แก่ คาอิน อาเบล และเสท ลำดับพงศ์พันธุ์จากคาอินลงมามีระบุในปฐมกาล 4 ส่วนลำดับพงศ์พันธุ์จากเสทลงมาถึงโนอาห์มีระบุในปฐมกาล 5 นักวิชาการได้สังเกตถึงความคล้ายคลึงกันระหว่างชื่อของผู้สืบเชื้อสายในสองสายนี้ โดยชื่อส่วนใหญ่ในสายหนึ่งเป็นการเขียนในอีกรูปแบบของชื่อในอีกสายหนึ่ง แม้ว่าจะมีลำดับที่ต่างกัน อย่างชื่อของเอโนคและมาหะลาเลล/เมหุยาเอลสลับตำแหน่งกันในทั้งสองสายตระกูล "ราวกับว่าเป็นรูปแบบที่แตกต่างกันจากพื้นฐานเดียวกัน"  นำไปสู่การสันนิษฐานว่าเชื้อสายลำดับวงศ์วานดั้งเดิมมีเพียงสายเดียว แต่ได้แยกออกเป็นสองสายในช่วงที่มีการบอกเล่าต่อ ๆ กันมา ก่อนจะนำมาเล่ารวมกันทั้งสองสายเมื่อมีการรวบรวมหนังสือปฐมกาล จาก Jahwist และ Priestly source
ดูเพิ่ม

ลำดับพงศ์ของพระเยซู
ลำดับพงศ์ของพระเยซู

ภาพปั้นนูนของ “ต้นไม้ของเจสสี” (Tree of Jesse) แสดงภาพผู้สืบเชื้อสายมาจากเจสสีจนมาถึงพระเยซูที่บาซิลิกาแซงต์เควนแตงในฝรั่งเศส
ลำดับพงศ์ของพระเยซู (อังกฤษ: Genealogy of Jesus) เป็นพงศาวลีวิทยาของพระเยซูซึ่งบันทึกไว้สองบทในพระวรสารสองฉบับคือ พระวรสารนักบุญมัทธิว 1:1–17 และ พระวรสารนักบุญลูกา 3:23–28 ที่ลำดับย้อนจากพระเยซูไปถึงกษัตริย์ดาวิด
การลำดับพงศ์ในพระวรสารทั้งสองฉบับมีเนื้อหาแตกต่างกันโดยเฉพาะในเรื่องการสืบทางสายนักบุญโยเซฟซึ่งถือว่าเป็นบิดาของพระเยซูไปยังกษัตริย์เดวิด นักบุญมัทธิวเริ่มด้วยอับราฮัมและลำดับการสืบเชื้อสายทางกษัตริย์โซโลมอนพระราชโอรสของกษัตริย์เดวิด และข้ามไปหลายชั่วคน จนกระทั่งย้อนไปถึงอาดัมมนุษย์คนแรก
พระวรสารทั้งสองฉบับเห็นพ้องกันว่าพระเยซูมิได้เป็นบุตรของนักบุญโยเซฟแต่เป็นพระบุตรของพระเจ้าผู้ทรงถือกำเนิดจากพระแม่มารีย์ นอกไปจากการกล่าวเป็นนัยยะว่าพระแม่มารีย์สืบเชื้อสายมาทางกษัตริย์เดวิดแล้วก็ไม่มีหลักฐานในพระคัมภีร์เกี่ยวกับเชื้อสายของพระองค์นอกไปจากนั้น และหลักฐานอื่นๆ ที่บางชิ้นก็เป็นหลักฐานเก่ากล่าวถึงญาติสนิท และให้คำอธิบายถึงความแตกต่างระหว่างพระวรสารทั้งสองฉบับ
ความขัดแย้งของข้อมูลของพระวรสารทั้งสองฉบับสร้างความขัดแย้งให้แก่ผู้อ่านมาตั้งแต่สมัยโบราณมาแล้ว แต่นักวิชาการสมัยปัจจุบันมีความเห็นว่าการลำดับพงศ์ในพระวรสารดังกล่าวเป็นเพียงการจัดระบบทางเทววิทยามากกว่าที่จะเป็นความเป็นจริงทางประวัติศาสตร์ และมีการเสนอว่าโยเซฟมีบิดาสองคน คนหนึ่งเป็นบิดาตามกฎหมาย ส่วนนักวิชาการผู้อื่นมีความเห็นว่าพระวรสารฉบับหนึ่งบันทึกลำดับบรรพบุรุษของพระแม่มารีย์ไว้จริง
ดูเพิ่ม

พระเยซู
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ลำดับพงศ์ของพระเยซู
Information on the Michaelangelo frescoes
Multiple translations
Anne Catherine Emmerich, Life of the Blessed Virgin Mary
Bible Study Manual on Genealogy of Jesus
Genealogy of Jesus at Complete-Bible-Genealogy.com
Dueling Genealogies Why there are two different genealogies for Jesus.
New Light on the Genealogies of Jesus
สถานีเติมเชื้อเพลิง

โรงงานถ่านหินบนทางรถไฟ พ.ศ. 2447
สถานีเติมเชื้อเพลิง (อังกฤษ: fuelling station) หรือที่เรียกอีกอย่างว่า สถานีเติมถ่านหิน (อังกฤษ: coaling station) คือคลังเก็บเชื้อเพลิง (ในช่วงแรกเป็นถ่านหิน และต่อมาเป็นน้ำมัน) ที่ใช้สำหรับเรือพาณิชย์และเรือนาวี
ประวัติ

เดิมทีสถานีเติม ถ่านหิน ได้รับการตั้งชื่อว่าสถานีเติมถ่านหินเนื่องจากใช้ถ่านหินในการผลิตไอน้ำ สถานีเติมเชื้อเพลิงถูกสร้างขึ้นเพื่อจุดประสงค์ในการเติมถ่านหินสำหรับเรือหรือหัวรถจักรรถไฟ คำนี้มักเกี่ยวข้องกับท่าเรือในช่วงคริสต์ศตวรรษที่ 19 และต้นคริสต์ศตวรรษที่ 20 ที่เกี่ยวข้องกับบลู-วอเตอร์เนวี ซึ่งใช้สถานีเติมถ่านหินเป็นวิธีการขยายขอบเขตการทำงานของเรือรบ ในช่วงปลายคริสต์ศตวรรษที่ 19 เรือกลไฟที่ขับเคลื่อนด้วยถ่านหินเริ่มเข้ามาแทนที่เรือใบในฐานะวิธีการขับเคลื่อนหลักสำหรับการขนส่งทางทะเล สถานีเติมเชื้อเพลิงเปลี่ยนมาใช้น้ำมันเนื่องจากหม้อไอน้ำเปลี่ยนจากการใช้ถ่านหินเป็นเชื้อเพลิงน้ำมันหรือไฮบริดน้ำมันและถ่านหิน โดยต่อมาถ่านหินถูกแทนที่ทั้งหมดเนื่องจากเครื่องยนต์ไอน้ำถูกแทนที่ด้วยเครื่องยนต์สันดาปภายใน และโรงไฟฟ้ากังหันก๊าซ
ความต้องการสถานีเติมเชื้อเพลิงทางทะเลเป็นปัจจัยสำคัญที่ทำให้เกิดอาณานิคมในโอเชียเนีย ข้อพิพาทระหว่างอเมริกาและเยอรมนีเกี่ยวกับสถานีเติมถ่านหิน ปาโกปาโก เป็นปัจจัยสำคัญที่อยู่เบื้องหลังวิกฤตการณ์ซามัวในปี พ.ศ. 2430-2432 เกาะนิวแคลิโดเนียในเมลานีเชียซึ่งมีเหมืองถ่านหินในท้องถิ่นทำให้สามารถขนส่งทางทะเลภายในจักรวรรดิอาณานิคมแห่งที่สองของฝรั่งเศสได้ และกระตุ้นให้เกิดการแข่งขันกับผลประโยชน์ทางกองทัพเรือของญี่ปุ่นและออสเตรเลีย
สถานีเติมเชื้อเพลิงทหารเรือ

ประเทศที่มีกำลังทหารเรือขนาดใหญ่ต้องรักษาแหล่งเชื้อเพลิงสำหรับทัพเรือของตนในยามสงคราม เพื่อจุดประสงค์นี้ สถานีเติมเชื้อเพลิงจึงได้รับการตั้งขึ้นรอบ ๆ พื้นที่ปฏิบัติการ ตัวอย่างของสถานีเติมเชื้อเพลิงดังกล่าว ได้แก่ ท่าเรือหลักเกือบทั้งหมดในบริติชไอลส์ แคนาดา ออสเตรเลีย นิวซีแลนด์ แอฟริกาของอังกฤษ หรืออินเดีย นอกจากนี้ยังมีสิ่งอำนวยความสะดวกสำหรับเรือบรรทุกถ่านหินที่เซนต์เฮเลนา อัสเซนชัน และหมู่เกาะฟอล์กแลนด์ในมหาสมุทรแอตแลนติกใต้ ที่จาเมกาและเบอร์มิวดาในมหาสมุทรแอตแลนติกเหนือ ที่ยิบรอลตาร์ มอลตา และพอร์ตซาอิดในทะเลเมดิเตอร์เรเนียน ที่เอเดน บนอ่าวเอเดน ที่โคลัมโบในศรีลังกา ที่สิงคโปร์ และที่ลาบวนในทะเลจีน ที่ฮ่องกงบนชายฝั่งจีน ที่ชากอส เซเชลส์ หรือมอริเชียสในมหาสมุทรอินเดีย ที่เกาะเธิร์สเดย์และซูวา ฟีจี ในแปซิฟิกใต้ (อังกฤษ) และที่โฮโนลูลู ปาโกปาโก และมะนิลาในแปซิฟิกสำหรับสหรัฐอเมริกา แม้ว่าการป้องกันสถานีเชื้อเพลิงทหารเรือมักเน้นไปที่การโจมตีโดยมหาอำนาจทางทะเลอื่น ๆ แต่เหตุการณ์ระเบิดของเรือ เรือยูเอสเอส โคล ที่ท่าเรือเอเดนของเยเมนในเดือนตุลาคม พ.ศ. 2543 ได้ดึงความสนใจไปที่ความสำคัญของการป้องกันเรือในระหว่างปฏิบัติการเติมน้ำมันแม้แต่ในสถานีเติมเชื้อเพลิงของฝ่ายพันธมิตร
สถานีเติมเชื้อเพลิงเชิงพาณิชย์

เนื่องจากการค้าระหว่างประเทศมีเส้นทางเดินเรือที่แน่นอนเพิ่มขึ้น จึงมีการจัดตั้งเส้นทางเดินเรือขึ้น โดยมีสถานีเติมเชื้อเพลิงปรากฏอยู่ตามจุดยุทธศาสตร์ต่าง ๆ ตลอดเส้นทางเหล่านี้ เนื่องจากสถานีเติมเชื้อเพลิงส่วนใหญ่ไม่มีทรัพยากรธรรมชาติ เช่น ถ่านหินหรือน้ำมัน "การเติมน้ำมัน" เชิงพาณิชย์เพื่อขนส่งถ่านหินและน้ำมันไปยังสถานีเติมน้ำมันจึงใช้ปริมาณการขนส่งทางเรือไปเป็นจำนวนมาก เมื่อการต่อเรือพัฒนาไปสู่เรือที่มีขนาดใหญ่ขึ้นเรื่อย ๆ ความจุในการจัดเก็บเชื้อเพลิงเพิ่มเติมจึงถูกผนวกเข้ากับการออกแบบเรือ ซึ่งทำให้มีระยะทางระหว่างจุดเติมน้ำมันที่มากขึ้น ปัจจุบัน เรือเดินทะเลส่วนใหญ่มีความสามารถในการเติมน้ำมันเพื่อข้ามมหาสมุทรอย่างไม่สะดุดที่ปลายทางก่อนออกสู่ทะเล
ดูเพิ่ม

เรือพาณิชย์
The coaling station at Pearl Harbor with fuel tanks in the foreground, in 1919.
อ้อ

| อ้อ |
| --- | --- |

พงอ้อ
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Tracheophytes
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Poales
วงศ์:: Poaceae
สกุล:: Arundo
สปีชีส์:: A.  donax
ชื่อทวินาม
Arundo donax (L.)

ชื่อพ้อง
  รายการ  Aira bengalensis (Retz.) J.F.Gmel.  Arundo aegyptia Delile  Arundo aegyptiaca E.Vilm.  Arundo bambusifolia Hook.f.  Arundo bengalensis Retz.  Arundo bifaria Retz.  Arundo coleotricha (Hack.) Honda  Arundo donax var. angustifolia Döll  Arundo donax var. lanceolata Döll  Arundo donax var. versicolor (Mill.) Stokes  Arundo donax f. versicolor (Mill.) Beetle  Arundo glauca Bubani  Arundo latifolia Salisb.  Arundo sativa Lam.  Arundo scriptoria L.  Arundo triflora Roxb.  Arundo versicolor Mill.  Cynodon donax (L.) Raspail  Donax arundinaceus P.Beauv.  Donax bengalensis (Retz.) P.Beauv.  Donax donax (L.) Asch. & Graebn.  Donax sativus C.Presl  Donax versicolor (Mill.) P.Beauv.  Scolochloa arundinacea (P.Beauv.) Mert. & W.D.J.Koch  Scolochloa donax (L.) Gaudin  
อ้อ (ชื่อวิทยาศาสตร์: Arundo donax) เป็นพืชในวงศ์หญ้า มีลำต้นแข็งเป็นปล้อง ข้างในกลวง เติบโตได้ดีในดินชื้นแฉะ (ไม่ว่าจะเป็นดินน้ำจืดหรือดินน้ำกร่อย) และมีถิ่นกำเนิดในภูมิภาคตะวันออกกลาง ต่อมามีการนำไปปลูกและเกิดเองภายหลังอย่างแพร่หลายในเขตอบอุ่น เขตกึ่งร้อน และ เขตร้อนของทั้งสองซีกโลก โดยเฉพาะในภูมิภาคเมดิเตอร์เรเนียน แคลิฟอร์เนีย แปซิฟิกตะวันตก และแคริบเบียน
ชนิดพันธุ์ต่างถิ่นที่รุกราน

อ้อเป็นพืชต่างถิ่นรุกราน (alien invasive species) มักขึ้นเป็นกอเบียดเสียดกันจนเบียดเบียนพื้นที่ของพืชพันธุ์ท้องถิ่น อีกทั้งยังรุกรานถิ่นที่อยู่อาศัยของสัตว์ป่า ทั้งยังติดไฟง่าย ส่งผลให้เกิดไฟป่าได้ง่ายและเพิ่มขึ้น
คอลัมน์ในคอร์เทกซ์

คอลัมน์ในคอร์เทกซ์  หรือ  ไฮเปอร์คอลัมน์  หรือ  มอดูลในคอร์เทกซ์  (อังกฤษ: cortical column  หรือ   hypercolumn  หรือ  cortical module)  เป็นเซลล์ประสาทกลุ่มหนึ่งในคอร์เทกซ์  ซึ่งสามารถใช้หัวตรวจ  สอดเข้าไปเช็คตามลำดับตามแนวที่ตั้งฉากกับผิวคอร์เทกซ์  โดยที่เซลล์ประสาทกลุ่มนั้น มีลานรับสัญญาณที่เกือบจะเหมือนกัน
ส่วนเซลล์ประสาทภายใน  "มินิคอลัมน์"  เข้ารหัสคุณสมบัติของตัวกระตุ้นที่คล้าย ๆ กัน  เปรียบเทียบกับคำว่า  ไฮเปอร์คอลัมน์  ซึ่ง  "หมายถึงหน่วยเซลล์ประสาทที่มีค่าหมดทั้งเซตสำหรับพารามิเตอร์ของลานรับสัญญาณเซตใดเซตหนึ่ง"  ส่วนคำว่า  มอดูลในคอร์เทกซ์  มีคำนิยามว่า  เป็นไวพจน์ของไฮเปอร์คอลัมน์  (โดยเมานต์แคสเติล)  หรือ   ชิ้นเนื้อเยื่อชิ้นหนึ่งที่มีไฮเปอร์คอลัมน์หลายคอลัมน์  ที่แชร์ส่วนเดียวกัน
ยังไม่ชัดเจนว่า  ศัพท์นี้หมายถึงอะไร  คือ  คอลัมน์ในคอร์เทกซ์ไม่สัมพันธ์กับโครงสร้างอย่างใดอย่างหนึ่งในคอร์เทกซ์เลย  นอกจากนั้นแล้ว   ยังไม่มีใครสามารถกำหนดวงจรประสาทแบบบัญญัติ  (canonical)  ที่สัมพันธ์กับคอลัมน์ในคอร์เทกซ์  และกลไกทางพันธุกรรมในการสร้างคอลัมน์ก็ยังไม่ปรากฏ
อย่างไรก็ดี  สมมุติฐานการจัดระเบียบเป็นคอลัมน์นี้  เป็นสิ่งที่มีการอ้างอิงอย่างกว้างขวางที่สุด  เพื่อจะอธิบายการประมวลข้อมูลของคอร์เทกซ์
เปลือกสมองของสัตว์เลี้ยงลูกด้วยนม

ในเปลือกสมองของสัตว์เลี้ยงลูกด้วยนม เนื้อเทาที่หุ้มเนื้อขาว  ประกอบด้วยชั้นเซลล์ประสาทต่าง ๆ  เปลือกสมองของมนุษย์มีความหนาประมาณ 2-4 มิลลิเมตร  ส่วนจำนวนของชั้นเซลล์ประสาทนั้น  เหมือนกันในสัตว์เลี้ยงลูกด้วยนมทั้งหมด  แต่ว่า  มีจำนวนต่าง ๆ กันไปภายในคอร์เทกซ์  ส่วนในคอร์เทกซ์ใหม่  จะสามารถสังเกตเห็นชั้นทั้ง  6  ของคอร์เทกซ์ได้  แม้ว่า  เขตหลายเขตอาจจะมีจำนวนชั้นบกพร่องไปบ้าง  เช่นในเขต archipallium และ  paleopallium
เปลือกสมองของสัตว์เลี้ยงลูกด้วยนม > การจัดระเบียบโดยกิจเป็นคอลัมน์

การจัดระเบียบโดยกิจเป็นคอลัมน์  ที่โดยเบื้องต้นมีการกำหนดกรอบโดยเวอร์นอน เมานต์แคสเติล  เสนอว่า  เซลล์ประสาทที่ห่างจากกันโดยแนวขวางมากกว่า  0.5  มิลลิเมตร  (หรือ  500  ไมโครเมตร) จะไม่มีลานรับสัญญาณรับรู้ความรู้สึกที่มีส่วนเหมือนกัน  และการทดลองอื่น ๆ  ก็แสดงผลคล้าย ๆ กัน ตัวอย่างเช่น  งานของบักซ์โฮเวเดน  (ค.ศ. 2002)  ของฮูเบล  (ค.ศ. 1977)  และของเลส  (ค.ศ. 1990)  เป็นต้น  แสดงระยะห่างของเซลล์ประสาทที่ไม่มีลานรับสัญญาณคาบเกี่ยวกัน  ว่าอยู่ในระหว่าง 200-800 ไมโครเมตร  และงานวิจัยต่าง ๆ อื่นอีก  ก็ประมาณว่ามีมินิคอลัมน์  50-100  คอลัมน์ในไฮเปอร์คอลัมน์  และแต่ละมินิคอลัมน์ประกอบด้วยเซลล์ประสาท 80 ตัว
ประเด็นที่สำคัญก็คือ  การจัดระเบียบเป็นคอลัมน์นั้น  มุ่งกิจของเซลล์ประสาทเป็นหลักนิยาม  และเป็นการสะท้อนการเชื่อมต่อกันเฉพาะที่ของเปลือกสมอง  ที่การเชื่อมขึ้นและลงในส่วนหนาของเปลือกสมอง   มีความหนาแน่นกว่าการเชื่อมต่อกันในแนวขวาง
งานวิจัยของฮูเบลและวีเซล

เดวิด ฮูเบล และทอร์สเต็น วีเซล ทำงานวิจัยสืบต่อจากการค้นพบของเมานต์แคสเติลในคอร์เทกซ์รับความรู้สึกทางกาย  ด้วยงานวิจัยในการเห็น  และการค้นพบใหม่ที่เป็นส่วนให้ทั้งสองได้รับรางวัลโนเบลในปี  ค.ศ.  1981  ก็คือ  การพบว่า  มีคอลัมน์ในคอร์เทกซ์สายตาเหมือนกัน  และว่า  คอลัมน์ที่อยู่ติดกันในคอร์เทกซ์สายตามีความสัมพันธ์กันโดยกิจ  คือ คอลัมน์ที่อยู่ติดกันมักจะตอบสนองต่อทิศทางคล้าย ๆ กันของเส้นที่เห็นทางตา  (เช่นเส้นตรง  เส้นทแยง  เส้นขวาง)   ที่ก่อให้เกิดการส่งสัญญาณมากที่สุด  หลังจากนั้น  ฮูเบลและวีเซลก็ตามงานของตนด้วยงานวิจัย  ที่แสดงอิทธิพลของความเปลี่ยนแปลงของสิ่งแวดล้อม  ต่อการจัดระเบียบโดยคอลัมน์  และงานวิจัยเหล่านี้รวม ๆ กัน มีผลให้เขาทั้งสองได้รับรางวัลโนเบล
จำนวนของคอลัมน์ในคอร์เทกซ์ในมนุษย์

จากขนาดของเปลือกสมอง  และขนาดของคอลัมน์ทั่ว ๆ ไป  เราสามารถประมาณได้ว่ามีคอลัมน์ที่มีกิจเดียวกันประมาณ  2  ล้านคอลัมน์ในมนุษย์    และอาจจะมีมากกว่านั้น  ถ้าคอลัมน์เหล่านั้นแชร์เซลล์ประสาท  (คือมีส่วนที่เป็นส่วนของคอลัมน์อื่น)  ดังที่เสนอโดยสุโนดะและคณะ
ดู

มินิคอลัมน์ในคอร์เทกซ์
หมายเหตุและอ้างอิง

↑  Kolb, Bryan; Whishaw, Ian Q. (2003). Fundamentals of human neuropsychology. New York: Worth. ISBN 0-7167-5300-6.{{cite book}}:  CS1 maint: multiple names: authors list (ลิงก์)
↑  การเข้ารหัสโดยรวม ๆ ก็คือ การแปลงข้อมูลที่อยู่ในรูปแบบหนึ่ง  ไปเป็นข้อมูลในอีกรูปแบบหนึ่ง  ตัวอย่างเช่น  เข้ารหัสเสียงดนตรีไปเป็นหลุมเล็ก ๆ  บนซีดีที่ใช้เล่นเพลงนั้นได้
↑  คือข้อมูลอย่างหนึ่งในลานรับสัญญาณ ที่เซลล์ประสาทตอบสนอง  คือคุณสมบัติอย่างหนึ่งของตัวกระตุ้นนั่นเอง
↑  hypercolumn "denotes a unit containing a full set of values for any given set of receptive field parameters"
1 2  Horton JC, Adams DL (2005). "The cortical column: a structure without a function". Philos. Trans. R. Soc. Lond., B, Biol. Sci. 360 (1456): 837–862. doi:10.1098/rstb.2005.1623. PMC 1569491. PMID 15937015.
↑  "Shape and arrangement of columns in cat's striate cortex". PMID 13955384. {{cite journal}}: Cite journal ต้องการ |journal= (help)
↑  "The neocortical column". สืบค้นเมื่อ 2013-01-13.[ลิงก์เสีย]
↑  R Nieuwenhuys; HJ Donkelaar; C Nicholson; WJAJ Smeets; H Wicht (1998). The central nervous system of vertebrates. Berlin [u.a.]: Springer. ISBN 3540560130.{{cite book}}:  CS1 maint: multiple names: authors list (ลิงก์)
↑  "The Nobel Prize in Medicine 1981". สืบค้นเมื่อ 2008-04-13.
↑  Christopher Johansson and Anders Lansner (January 2007). "Towards cortex sized artificial neural systems". Neural Netw. 20 (1): 48–61. doi:10.1016/j.neunet.2006.05.029. PMID 16860539.
↑  Kazushige Tsunoda, Yukako Yamane, Makoto Nishizaki, and Manabu Tanifuji (August 2001). "Complex objects are represented in macaque inferotemporal cortex by the combination of feature columns". Nat. Neurosci. 4 (8): 832–838. doi:10.1038/90547. PMID 11477430.{{cite journal}}:  CS1 maint: multiple names: authors list (ลิงก์)
แหล่งข้อมูลอื่น

Graham-Rowe, Duncan (6 June 2005). "Mission to build a simulated brain begins". New Scientist. คลังข้อมูลเก่าเก็บจากแหล่งเดิมเมื่อ 2008-10-20. สืบค้นเมื่อ 2013-09-09. [...] งานระยะแรกของโปรเจ็กต์บลูเบรน (Blue Brain - สมองสีน้ำเงิน) จะทำตัวแบบของโครงสร้างเชิงไฟฟ้าของคอลัมน์ในเปลือกสมอง  ซึ่งก็คือวงจรประสาทที่เกิดขึ้นเป็นหน่วยพื้นฐานในสมองทั้งหมดนั้นเอง  มาร์แกรมกล่าวว่า  "ตัวแบบเหล่านี้ (หรือวงจรประสาทเหล่านี้) เป็นหน่วยการเชื่อมต่อพื้นฐานของสมองนั่นเอง"  มีขนาดเพียงแค่ 0.5 x 2 มิลลิเมตร  หน่วยพื้นฐานเหล่านี้ประกอบด้วยเซลล์ประสาท ระหว่าง 10-70,000 นิวรอนขึ้นอยู่กับสปีชีส์  เมื่อการทำตัวแบบอย่างนี้เสร็จแล้ว  พฤติกรรมการทำงานของคอลัมน์เหล่านี้ก็จะถูกทำเป็นตัวแบบต่อไป [...]
(อังกฤษ) โปรเจ็กต์บลูเบรน มีจุดมุ่งหมายเพื่อจะ จำลองสภาพของคอลัมน์ในคอร์เทกซ์
"ในเรื่องเชาวน์ปัญญา (On Intelligence)" ISBN 0-8050-7456-2 —หนังสือวิทยาศาสตร์แบบประชานิยม   เกี่ยวกับหน้าที่ของคอลัมน์ในคอร์เทกซ์  เขียนโดยเจ็ฟฟ์ ฮ็อกกินส์
Rakic, P. (2008). "Confusing cortical columns". Proceedings of the National Academy of Sciences. 105 (34): 12099–12100. doi:10.1073/pnas.0807271105. {{cite journal}}: ไม่รู้จักพารามิเตอร์ |month= ถูกละเว้น (help) สรุปประเด็นต่าง ๆ ที่รู้กันแล้วในเรื่องของคอลัมน์ในคอร์เทกซ์  และแก้เรื่องที่เข้าใจผิดโดยทั่ว ๆ ไป